LV
27.3.2023.
Eiropas Savienības Oficiālais Vēstnesis
C 112/25
3) Vai Eiropas Parlamenta un Padomes Direktīvas (ES) 2015/2302 (2015. gada 25. novembris) par kompleksiem ceļojumiem un saistītiem ceļojumu pakalpojumiem, ar ko groza Regulu (EK) Nr.
2006/2004 un Eiropas Parlamenta un Padomes Direktīvu 2011/83/ES un atceļ Padomes Direktīvu 90/314/EEK, 17. pants ir jāinterpretē tādējādi, ka maksājumi, kurus ceļotājs ir veicis organizatoram pirms došanās ceļojumā, ir nodrošināti, ja ceļotājs ārkārtas apstākļu dēļ iepriekš minētās Direktīvas [..] 2015/2302 12. panta izpratnē atsakās no ceļojuma vēl pirms maksātnespējas iestāšanās, bet organizatora maksātnespēja ir iestājusies šo ārkārtas apstākļu dēļ?
(1)
OV 2005, L 236, 1. lpp.
Lūgums sniegt prejudiciālu nolēmumu, ko 2022. gada 21. decembrī iesniedza Amtsgericht Nürnberg (Vācija) – JX/FTI Touristik GmbH (Lieta C-774/22, FTI Touristik) (2023/C 112/32) Tiesvedības valoda – vācu Iesniedzējtiesa Amtsgericht Nürnberg
Pamatlietas puses Prasītājs: JX Atbildētāja: FTI Touristik GmbH
Prejudiciālais jautājums Vai Eiropas Parlamenta un Padomes Regulas (ES) Nr.
1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās (1) 18. panta 1. punkts ir jāinterpretē tādējādi, ka šajā noteikumā līdztekus starptautiskās jurisdikcijas tiesiskajam regulējumam ir paredzēts arī tiesiskais regulējums par valstu tiesu teritoriālo jurisdikciju ceļojuma līgumu lietās, kas ir jāņem vērā tiesai, kura izskata attiecīgo lietu, ja gan patērētāja kā ceļotāja, gan arī viņa līgumpartnera, ceļojumu rīkotāja, domicils ir vienā un tajā pašā dalībvalstī, savukārt ceļojuma galamērķis atrodas nevis šajā dalībvalstī, bet gan ārvalstīs (tā sauktās “neīstās valsts iekšējās situācijas”), kas nozīmē, ka patērētājs papildus valsts tiesību normām par jurisdikciju no līgumsaistībām izrietošus prasījumus pret ceļojumu rīkotāju var izvirzīt tiesā, kuras apgabalā atrodas viņa domicils?
(1)
OV 2012, L 351, 1. lpp.
Lūgums sniegt prejudiciālu nolēmumu, ko 2022. gada 22. decembrī iesniedza Amtsgericht Hamburg (Vācija) – flightright GmbH/TAP Portugal (Lieta C-778/22 flightright) (2023/C 112/33) Tiesvedības valoda – vācu Iesniedzējtiesa Amtsgericht Hamburg
Pamatlietas dalībnieki Prasītāja: flightright GmbH Atbildētāja: TAP Portugal